ddrg/super_eurlex huggingface dataset:
++++

ΚΑΝΟΝΙΣΜΟΣ ( ΕΟΚ ) αριθ . 486/73 ΤΗΣ ΕΠΙΤΡΟΠΗΣ

της 13ης Φεβρουαρίου 1973

περί τροποποιήσεως του κανονισμού ( ΕΟΚ ) αριθ . 1004/71 " περί του καθορισμού των εισφορών που εφαρμόζονται στα ελαιόλαδα που δεν έχουν υποβληθεί σε διαδικασία εξευγενισμού "

Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,

Εχοντας υπόψη :

τη συνθήκη περί ιδρύσεως της Ευρωπαϊκής Οικονομικής Κοινότητος ,

τον κανονισμό αριθ . 136/66 / ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών ( 1 ) , όπως τροποποιήθηκε τελευταία από τον κανονισμό ( ΕΟΚ ) αριθ . 1547/72 ( 2 ) , και ιδίως το άρθρο 13 παράγραφος 4 ,

τον κανονισμό αριθ . 162/66 / ΕΟΚ του Συμβουλίου της 27ης Οκτωβρίου 1966 περί των συναλλαγών λιπαρών ουσιών μεταξύ της Κοινότητος και της Ελλάδος ( 3 ) , και ιδίως το άρθρο 3 παράγραφος 4 και το άρθρο 9 ,

Εκτιμώντας :

ότι ο κανονισμός ( ΕΟΚ ) αριθ . 1004/71 της Επιτροπής της 14ης Μαϊου 1971 περί του καθορισμού των εισφορών που εφαρμόζονται στα ελαιόλαδα που δεν έχουν υποβληθεί σε διαδικασία εξευγενισμού ( 4 ) , προβλέπει μεταξύ άλλων , ότι οι εισφορές κατά την εισαγωγή καθορίζονται όσο συχνά αποδεικνύεται τούτο αναγκαίο για τη σταθερότητα της αγοράς της Κοινότητος , και κατά τρόπο ώστε να εξασφαλίζεται η θέση τους σε εφαρμογή , τουλάχιστον μία φορά την εβδομάδα

ότι σε περίπτωση εφαρμογής εισφορών κατά την εξαγωγή , δεν είναι απαραίτητο να καθορίζονται οι εισφορές κατά την εισαγωγή με την ανωτέρω αναφερομένη περιοδικότητα

ότι πρέπει , στην περίπτωση αυτή , να μη διενεργούνται νέοι καθορισμοί των εισφορών αυτών για το διάστημα που ισχύουν οι εισφορές κατά την εξαγωγή

ότι τα προβλεπόμενα στον παρόντα κανονισμό μέτρα είναι σύμφωνα με τη γνώμη της Επιτροπής Διαχειρίσεως Λιπαρών Ουσιών ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Αρθρο 1

Η παράγραφος 1 του άρθρου 8 του κανονισμού ( ΕΟΚ ) αριθ . 1004/71 αντικαθίσταται από την ακόλουθη παράγραφο :

" 1 . Οι εισφορές που προβλέπονται στο άρθρο 13 του κανονισμού αριθ . 136/66 / ΕΟΚ και στο άρθρο 3 του κανονισμού αριθ . 162/66 / ΕΟΚ καθορίζονται όσο συχνά αποδεικνύεται τούτο αναγκαίο για τη σταθερότητα της αγοράς της Κοινότητος και κατά τρόπο ώστε να εξασφαλίζεται η θέση τους σε εφαρμογή τουλάχιστον μία φορά την εβδομάδα .

Εν τούτοις , στην περίπτωση εφαρμογής των εισφορών κατά την εξαγωγή που προβλέπονται στο άρθρο 18 του κανονισμού αριθ . 136/66 / ΕΟΚ , οι προβλεπόμενες στο προηγούμενο εδάφιο εισφορές δύνανται να μην καθορίζονται με την περιοδικότητα αυτή καθ ' όλη την περίοδο εφαρμογής των εισφορών κατά την εξαγωγή . "

Αρθρο 2

Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος .

Εγινε στις Βρυξέλλες , στις 13 Φεβρουαρίου 1973 .

Για την Επιτροπή

Ο Πρόεδρος

Francois - Xavier ORTOLI

( 1 ) ΕΕ αριθ . 172 της 30.9.1966 , σ . 3025/66 .

( 2 ) ΕΕ αριθ . Ν 165 της 21.7.1972 , σ . 1 .

( 3 ) ΕΕ αριθ . 197 της 29.10.1966 , σ . 3393/66 .

( 4 ) ΕΕ αριθ . 109 της 15.5.1971 , σ . 17 .
++++

ΚΑΝΟΝΙΣΜΟΣ ( ΕΟΚ ) αριθ . 175/73 ΤΟΥ ΣΥΜΒΟΥΛΙΟΥ

της 22ας Ιανουαρίου 1973

περί τροποποιήσεως του κανονισμού ( ΕΟΚ ) αριθ . 2511/69 " περί προβλέψεως ειδικών μέτρων για τη βελτίωση της παραγωγής και της εμπορίας στον τομέα των εσπεριδοειδών της Κοινότητος "

ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,

Εχοντας υπόψη :

τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 43 ,

την πρόταση της Επιτροπής ,

τη γνώμη της Συνελεύσεως ,

Εκτιμώντας :

ότι ο κανονισμός ( ΕΟΚ ) αριθ . 2511/69 του Συμβουλίου , της 9ης Δεκεμβρίου 1969 , περί προβλέψεως ειδικών μέτρων για τη βελτίωση της παραγωγής και της εμπορίας στον τομέα των εσπεριδοειδών της Κοινότητος ( 1 ) , καθόρισε σειρά από μεσοπρόθεσμα και βραχυπρόθεσμα μέτρα προς το σκοπό αντιμετωπίσεως των σοβαρών δυσκολιών στη διάθεση της κοινοτικής παραγωγής σε πορτοκάλια και μανταρίνια

ότι μελέτη των σχεδίων που καταρτίσθηκαν από τα ενδιαφερόμενα Κράτη μέλη σύμφωνα με το άρθρο 2 του κανονισμού ( ΕΟΚ ) αριθ . 2511/69 επιτρέπει να διαπιστωθεί ότι οι ενέργειες που αποβλέπουν ιδίως σε καλύτερη προσαρμογή των ποικιλιών της παραγωγής δεν δύνανται να λήξουν την 31η Δεκεμβρίου 1976

ότι συντρέχει λόγος να παραταθεί η περίοδος , κατά την οποία δύνανται να πραγματοποιηθούν οι ενέργειες αυτές

ότι είναι συνεπώς απαραίτητο να παραταθεί η περίοδος κατά την οποία είναι δυνατό να επιχειρούνται οι ενέργειες που προβλέπονται στο άρθρο 6 του κανονισμού ( ΕΟΚ ) αριθ . 2511/69 με σκοπό την προώθηση και την εξασφάλιση του εφοδιασμού με κοινοτικά πορτοκάλια και μανταρίνια των αγορών εισαγωγής της Κοινότητος , διατηρώντας συγχρόνως τη χρηματική αντιστάθμιση που χορηγείται από τα Κράτη μέλη στο αρχικό της ποσό

ότι η διατήρηση του καθεστώτος αυτού συνδέεται με το γεγονός ότι δεν λαμβάνονται υπόψη τα έξοδα μεταφοράς κατά τον υπολογισμό της τιμής αναφοράς των πορτοκαλιών , μανταρινιών , satsumas , clementines , tangerines και άλλων παρομοίων υβριδίων εσπεριδοειδών .

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Αρθρο 1

Ο κανονισμός ( ΕΟΚ ) αριθ . 2511/69 τροποποιείται ως ακολούθως :

1 . Στο άρθρο 1 παράγραφος 1 , η ημερομηνία " 31 Δεκεμβρίου 1976 " αντικαθίσταται από την ημερομηνία " 31 Δεκεμβρίου 1978 " .

2 . Στο άρθρο 6 οι λέξεις " μέχρι 1ης Ιουνίου 1974 " διαγράφεται .

3 . Το άρθρο 8 παράγραφος 1 εδάφιο δεύτερο διαγράφεται .

Αρθρο 2

Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .

Η ουσιαστική του ισχύς αρχίζει από την 1η Νοεμβρίου 1972 .

Ο παρών κανονισμός είναι δεσμευτικός ως προς όλα του τα μέρη και ισχύει άμεσα σε κάθε Κράτος μέλος .

Εγινε στις Βρυξέλλες , στις 22 Ιανουαρίου 1973 .

Για την Επιτροπή

Ο Πρόεδρος

L . TINDEMANS

( 1 ) ΕΕ αριθ . Ν 318 της 18.12.1969 , σ . 1 .
Ανακοίνωση της Επιτροπής κατά την έννοια του άρθρου 5 της οδηγίας 2000/84/ΕΚ του Ευρωπαϊκού Κοινοβουλίου και του Συμβουλίου της 19ης Ιανουαρίου 2001, σχετικά με τις διατάξεις για τη θερινή ώρα(1)

Χρονοδιάγραμμα της περιόδου θερινής ώρας

(2001/C 35/07)

Από το 2002 έως και το 2006, η περίοδος θερινής ώρας αρχίζει και λήγει στις 1 π.μ., ώρα Γκρίνουιτς, στις κάτωθι ημερομηνίες:

- το 2002: την Κυριακή 31 Μαρτίου και την Κυριακή 27 Οκτωβρίου,

- το 2003: την Κυριακή 30 Μαρτίου και την Κυριακή 26 Οκτωβρίου,

- το 2004: την Κυριακή 28 Μαρτίου και την Κυριακή 31 Οκτωβρίου,

- το 2005: την Κυριακή 27 Μαρτίου και την Κυριακή 30 Οκτωβρίου,

- το 2006: την Κυριακή 26 Μαρτίου και την Κυριακή 29 Οκτωβρίου.

(1) ΕΕ L 31 της 2.2.2001.
Γνώμη της Συμβουλευτικής Επιτροπής για τον έλεγχο των συγκεντρώσεων που διατυπώθηκε κατά την 66η συνεδρίασή της, της 25ης Αυγούστου 1999, σχετικά με προκαταρκτικό σχέδιο απόφασης όσον αφορά την υπόθεση IV/M.1532 - BP Amoco/Atlantic Richfield

(2001/C 17/05)

(Κείμενο που παρουσιάζει ενδιαφέρον για τον ΕΟΧ)

1. Η Συμβουλευτική Επιτροπή συμφωνεί με την Επιτροπή ότι η κοινοποιηθείσα πράξη συνιστά συγκέντρωση κατά την έννοια του άρθρου 3 παράγραφος 1 στοιχείο β) του κανονισμού περί συγκεντρώσεων και είναι κοινοτικών διαστάσεων όπως ορίζεται στο άρθρο 1 παράγραφος 2 του εν λόγω κανονισμού.

2. Η Συμβουλευτική Επιτροπή συμφωνεί με τον ορισμό της Επιτροπής για τις αγορές των σχετικών προϊόντων και των γεωγραφικών αγορών αναφοράς.

3. α) Η Συμβουλευτική Επιτροπή δεν συμφωνεί με την άποψη της Επιτροπής που διατυπώθηκε στο σχέδιο απόφασης και σύμφωνα με την οποία η συγκέντρωση θα μπορούσε να οδηγήσει στη δημιουργία δεσπόζουσας θέσης με αποτέλεσμα να παρακωλύεται σε σημαντικό βαθμό ο αποτελεσματικός ανταγωνισμός στην αγορά αγωγών αερίου της βορινής Βόρειας Θάλασσας.

β) Η πλειοψηφία των μελών της Συμβουλευτικής Επιτροπής συμφωνεί με την Επιτροπή ότι η συγκέντρωση θα οδηγήσει στη δημιουργία δεπόζουσας θέσης με αποτέλεσμα να παρακωλύεται σε σημαντικό βαθμό ο αποτελεσματικός ανταγωνισμός στην αγορά αγωγών αερίου της νότιας Βόρειας Θάλασσας. Μια μειοψηφία των μελών διαφωνεί.

γ) Η πλειοψηφία των μελών της Συμβουλευτικής Επιτροπής συμφωνεί με την Επιτροπή ότι η συγκέντρωση θα οδηγήσει στη δημιουργία δεσπόζουσας θέσης με αποτέλεσμα να παρακωλύεται ο αποτελεσματικός ανταγωνισμός στην αγορά επεξεργασίας αερίου της νότιας Βόρειας Θάλασσας. Μια μειοψηφία των μελών διαφωνεί.

4. Η Συμβουλευτική Επιτροπή συμφωνεί με την Επιτροπή ότι οι δεσμεύσεις που προτάθηκαν από την BP Amoco θα εξαλείψουν τα προβλήματα που δημιουργεί η κοινοποιηθείσα συγκέντρωση σε επίπεδο ανταγωνισμού. Η Συμβουλευτική Επιτροπή θεωρεί ότι δεν απαιτείται η ανάληψη δεσμεύσεων για την αγορά αγωγών αερίου της βορινής Βόρειας Θάλασσας.

5. Η Συμβουλευτική Επιτροπή συμφωνεί με την Επιτροπή ότι, εφόσον τηρηθούν πλήρως οι προταθείσες δεσμεύσεις σχετικά με την αγορά αγωγών αερίου στη νότια Βόρεια Θάλασσα και στην αγορά επεξεργασίας αερίου στη νότια Βόρεια Θάλασσα, η κοινοποιηθείσα πράξη συμβιβάζεται με την κοινή αγορά.

6. Η Συμβουλευτική Επιτροπή καλεί την Επιτροπή να λάβει υπόψη τα άλλα σημεία που επισημάνθηκαν κατά τη συζήτηση της υπόθεσης αυτής.

7. Η Συμβουλευτική Επιτροπή προτείνει τη δημοσίευση της παρούσας γνώμης στην Επίσημη Εφημερίδα των Ευρωπαϊκών Κοινοτήτων.
Επιβολή από πλευράς Γαλλίας υποχρεώσεων παροχής δημόσιας υπηρεσίας για τις τακτικές αεροπορικές γραμμές μεταξύ Στρασβούργου και Μαδρίτης

(2000/C 348/08)

(Κείμενο που παρουσιάζει ενδιαφέρον για τον ΕΟΧ)

1. Κατ' εφαρμογή των διατάξεων του άρθρου 4 παράγραφος 1 στοιχείο α) του κανονισμού (ΕΟΚ) αριθ. 2408/92 του Συμβουλίου, της 23ης Ιουλίου 1992, για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών, η Γαλλία αποφάσισε να επιβάλει υποχρεώσεις παροχής δημόσιας υπηρεσίας για τις τακτικές αροπορικές γραμμές μεταξύ Στρασβούργου και Μαδρίτης.

2. Οι υποχρεώσεις παροχής δημόσιας υπηρεσίας είναι οι ακόλουθες:

2.1. Ως προς τον ελάχιστο αριθμό δρομολογίων και την ελάχιστη μεταφορική ικανότητα

Τα δρομολόγια πρέπει να εκτελούνται χωρίς ενδιάμεση στάση μεταξύ Στρασβούργου και Μαδρίτης και να περιλαμβάνουν, κατ' ελάχιστο, δύο δρομολόγια μετ' επιστροφής ημερησίως, το πρωί και το βράδυ, από Δευτέρα έως Παρασκευή, καθ' όλη τη διάρκεια του έτους, πλην του μηνός Αυγούστου, μήνα κατά τον οποίο πρέπει να εκτελείται, κατ' ελάχιστο, ένα δρομολόγιο μετ' επιστροφής ημερησίως, από Δευτέρα έως Παρασκευή. Η προσφερόμενη μεταφορική ικανότητα πρέπει να είναι προσαρμοσμένη στη ζήτηση από πλευράς επιβατικής κίνησης, ιδίως κατά τις περιόδους συνεδριάσεων του Ευρωπαϊκού Κοινοβουλίου στο Στρασβούργο.

2.2. Ως προς τον τύπο χρησιμοποιουμένου αεροσκάφους

Τα δρομολόγια πρέπει να εκτελούνται με στροβιλοκίνητο αεροσκάφος 25 τουλάχιστον θέσεων.

2.3. Ως προς τα ωράρια

Εκτός από τον Αύγουστο, τα ωράρια πρέπει να επιτρέπουν στους πελάτες να πραγματοποιούν, τις εργάσιμες ημέρες, ένα ταξίδι μετ' επιστροφής αυθημερόν.

2.4. Ως προς την εμπορική εκμετάλλευση των πτήσεων

Η πώληση των θέσεων πρέπει να πραγματοποιείται με τουλάχιστον ένα μηχανογραφημένο σύστημα κρατήσεων.

2.5. Ως προς τη συνεχή παροχή υπηρεσίας

Εκτός των περιπτώσεων ανωτέρας βίας, ο αριθμός των πτήσεων που ακυρώνονται, για λόγους που μπορούν να αποδοθούν άμεσα στον μεταφορέα, δεν επιτρέπεται να υπερβαίνει, ανά περίοδο αεροπλοΐας ΙΑΤΑ, το 2 % του αριθμού των προβλεπομένων πτήσεων. Επιπλέον, ο μεταφορέας δεν επιτρέπεται να διακόψει την εκτέλεση των πτήσεων παρά μόνον εφόσον τηρηθεί τουλάχιστον εξάμηνη προθεσμία προειδοποίησης.

Ενημερώνονται οι κοινοτικοί αερομεταφορείς ότι εκμετάλλευση εν αγνοία των προαναφερομένων υποχρεώσεων παροχής δημόσιας υπηρεσίας είναι δυνατόν να επιφέρει διοικητικές ή/και δικαστικές κυρώσεις.
Ανακοίνωση της Επιτροπής βάσει του άρθρου 4 παράγραφος 1 στοιχείο α) του κανονισμού (ΕΟΚ) αριθ. 2408/92 του Συμβουλίου

Τροποποίηση από το Ηνωμένο Βασίλειο των υποχρεώσεων δημόσιας υπηρεσίας όσον αφορά τις τακτικές αεροπορικές γραμμές οι οποίες εκτελούνται στις νήσους Orkney μεταξύ της νήσου Mainland (Kirkwall) και των νήσων Papa Westray και North Ronaldsay

(2000/C 369/02)

(Κείμενο που παρουσιάζει ενδιαφέρον για τον ΕΟΧ)

1. Το Ηνωμένο Βασίλειο αποφάσισε να τροποποιήσει τις υποχρεώσεις δημόσιας υπηρεσίας όσον αφορά τις τακτικές αεροπορικές γραμμές οι οποίες εκτελούνται στις νήσους Orkney μεταξύ της νήσου Mainland (Kirkwall) και των νήσων Papa Westray και North Ronaldsay, όπως αυτές καθορίστηκαν στην ανακοίνωση η οποία δημοσιεύθηκε στην Επίσημη Εφημερίδα των Ευρωπαϊκών Κοινοτήτων C 394 της 30ής Δεκεμβρίου 1997 βάσει του άρθρου 4 παράγραφος 1 στοιχείο α) του κανονισμού (ΕΟΚ) αριθ. 2408/92 του Συμβουλίου, της 23ης Ιουλίου 1992, για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών.

2. Οι τροποποιημένες υποχρεώσεις δημόσιας υπηρεσίας έχουν ως εξής:

- Ελάχιστη συχνότητα εκτέλεσης των δρομολογίων:

- δύο ταξίδια με επιστροφή ημερησίως, εκτός Κυριακής, για κάθε διαδρομή.

- Χωρητικότητα:

- η χωρητικότητα του αεροσκάφους δεν πρέπει να είναι μικρότερη των 8 καθισμάτων για κάθε διαδρομή.

- Ναύλοι:

- η τιμή του εισιτηρίου απλής μετάβασης για ενηλίκους δεν πρέπει να υπερβαίνει το ποσό των £ 15 για κάθε διαδρομή.

Ο μέγιστος ναύλος για κάθε διαδρομή μπορεί να αυξάνεται άπαξ ετησίως, ευθυγραμμιζόμενος με τον δείκτη λιανικών τιμών του Ηνωμένου Βασιλείου (για όλα τα συμπεριλαμβανόμενα είδη) ή με οιονδήποτε δείκτη που ενδέχεται να τον διαδεχθεί.

Δεν επιτρέπεται καμία περαιτέρω μεταβολή του επιπέδου των ναύλων χωρίς προηγούμενη γραπτή έγκριση του Orkney Islands Council.

Ο νέος μέγιστος ναύλος για κάθε διαδρομή πρέπει να κοινοποιείται στην Civil Aviation Authority και στην Ευρωπαϊκή Επιτροπή η οποία μπορεί να τον δημοσιεύσει στην Επίσημη Εφημερίδα των Ευρωπαϊκών Κοινοτήτων.
Κατάλογος των κριτηρίων που καθορίζουν τις περιπτώσεις βάσιμων αμφιβολιών κατά την έννοια του άρθρου 15 του κανονισμού ΣΓΠ

(2000/C 321/05)

Το άρθρο 15 παράγραφος 3 του κανονισμού (ΕΚ) αριθ. 2820/98 του Συμβουλίου της 21ης Δεκεμβρίου 1998(1) προβλέπει ότι η Επιτροπή καταρτίζει, σε συνεργασία με την επιτροπή που αναφέρεται στο άρθρο 31 του ίδιου κανονισμού, μη περιοριστικό κατάλογο των κριτηρίων που καθορίζουν τις περιπτώσεις βάσιμων αμφιβολιών που μπορούν να προκύψουν στο πλαίσιο της εφαρμογής του ειδικού καθεστώτος ενθάρρυνσης της προστασίας των δικαιωμάτων των εργαζομένων που αναφέρεται στον τίτλο II του εν λόγω κανονισμού, το αργότερο κατά τη στιγμή που εγκρίνεται το ευεργέτημα του ειδικού καθεστώτος για πρώτη φορά.

Δυνάμει του κανονισμού (ΕΚ) αριθ. 1649/2000 της 25ης Ιουλίου 2000(2) το ειδικό καθεστώς ενθάρρυνσης της προστασίας των δικαιωμάτων των εργαζομένων έχει χορηγηθεί στη Δημοκρατία της Μολδαβίας, με ισχύ από 1ης Οκτωβρίου 2000.

Θεωρούνται ως ικανές να δημιουργήσουν βάσιμες αμφιβολίες όσον αφορά το δικαίωμα υπαγωγής στις δασμολογικές προτιμήσεις που προσφέρει το ειδικό καθεστώς ενθάρρυνσης της προστασίας των δικαιωμάτων των εργαζομένων, οι ακόλουθες περιπτώσεις:

- μη τήρηση της διοικητικής συνεργασίας που προβλέπεται για τον έλεγχο των πιστοποιητικών που αναφέρονται στο άρθρο 14,

- αξιόπιστες πληροφορίες γενικού χαρακτήρα από τις οποίες προκύπτουν αμφιβολίες όσον αφορά την τήρηση των κοινωνικών κανόνων που ορίζει το άρθρο 11 κατά την παραγωγή των εμπορευμάτων, για την κατασκευή των οποίων έχει εκδοθεί πιστοποιητικό συμμόρφωσης προς τους κανόνες αυτούς.

(1) ΕΕ L 357 της 30.12.1998, σ. 1.

(2) ΕΕ L 189 της 27.7.2000, σ. 13.
Αναθεώρηση από πλευράς Γαλλίας των υποχρεώσεων παροχής δημόσιας υπηρεσίας για τις τακτικές αεροπορικές γραμμές μεταξύ Στρασβούργου και Μιλάνου (Malpensa/Linate/Bergame)

(2000/C 348/09)

(Κείμενο που παρουσιάζει ενδιαφέρον για τον ΕΟΧ)

1. Η Γαλλία αποφάσισε να αναθεωρήσει, από την 25η Μαρτίου 2001, τις υποχρεώσεις παροχής δημόσιας υπηρεσίας που έχουν επιβληθεί για τις τακτικές αεροπορικές γραμμές μεταξύ Στρασβούργου και Μιλάνου (Malpensa/Linate/Bergame), οι οποίες δημοσιεύθηκαν στην Επίσημη Εφημερίδα των Ευρωπαϊκών Κοινοτήτων C 385 της 19ης Δεκεμβρίου 1997, σύμφωνα με το άρθρο 4 παράγραφος 1 στοιχείο α) του κανονισμού (ΕΟΚ) αριθ. 2408/92 του Συμβουλίου, της 23ης Ιουλίου 1992, για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών.

2. Οι νέες υποχρεώσεις παροχής δημόσιας υπηρεσίας είναι οι ακόλουθες:

2.1. Ως προς τον ελάχιστο αριθμό δρομολογίων και την ελάχιστη μεταφορική ικανότητα

Τα δρομολόγια πρέπει να εκτελούνται χωρίς ενδιάμεση στάση μεταξύ Στρασβούργου και Μιλάνου και να περιλαμβάνουν, κατ' ελάχιστο, δύο δρομολόγια μετ' επιστροφής ημερησίως, το πρωί και το βράδυ, από Δευτέρα έως Παρασκευή, καθ' όλη τη διάρκεια του έτους, πλην του μηνός Αυγούστου, μήνα κατά τον οποίο πρέπει να εκτελείται, κατ' ελάχιστο, ένα δρομολόγιο μετ' επιστροφής ημερησίως, από Δευτέρα έως Παρασκευή. Η προσφερόμενη μεταφορική ικανότητα πρέπει να είναι προσαρμοσμένη στη ζήτηση από πλευράς επιβατικής κίνησης, ιδίως κατά τις περιόδους συνεδριάσεων του Ευρωπαϊκού Κοινοβουλίου στο Στρασβούργο.

2.2. Ως προς τον τύπο χρησιμοποιουμένου αεροσκάφους

Τα δρομολόγια πρέπει να εκτελούνται με στροβιλοκίνητο αεροσκάφος 25 τουλάχιστον θέσεων.

2.3. Ως προς τα ωράρια

Εκτός από τον Αύγουστο, τα ωράρια πρέπει να επιτρέπουν στους πελάτες να πραγματοποιούν, τις εργασιμες ημέρες, ένα ταξίδι μετ' επιστροφής αυθημερόν.

2.4. Ως προς την εμπορική εκμετάλλευση των πτήσεων

Η πώληση των θέσεων πρέπει να πραγματοποιείται με τουλάχιστον ένα μηχανογραφημένο σύστημα κρατήσεων.

2.5. Ως προς τη συνεχή παροχή υπηρεσίας

Εκτός των περιπτώσεων ανωτέρας βίας, ο αριθμός των πτήσεων που ακυρώνονται, για λόγους που μπορούν να αποδοθούν άμεσα στον μεταφορέα, δεν επιτρέπεται να υπερβαίνει, ανά περίοδο αεροπλοΐας ΙΑΤΑ, το 2 % του αριθμού των προβλεπομένων πτήσεων. Επιπλέον, ο μεταφορέας δεν επιτρέπεται να διακόψει την εκτέλεση των πτήσεων παρά μόνον εφόσον τηρηθεί τουλάχιστον εξάμηνη προθεσμία προειδοποίησης.

Ενημερώνονται οι κοινοτικοί αερομεταφορείς ότι εκμετάλλευση εν αγνοία των προαναφερομένων υποχρεώσεων παροχής δημόσιας υπηρεσίας είναι δυνατόν να επιφέρει διοικητικές ή/και δικαστικές κυρώσεις.
Ανακοίνωση της Επιτροπής στα πλαίσια της εφαρμογής της οδηγίας 90/385/ΕΟΚ του Συμβουλίου, της 20ής Ιουνίου 1990 περί των ιατροτεχνολογικών προϊόντων(1) και της οδηγίας 93/42/ΕΟΚ του Συμβουλίου της 14ης Ιουνίου 1993 περί των ιατροτεχνολογικών προϊόντων(2)

(2000/C 293/07)

(Κείμενο που παρουσιάζει ενδιαφέρον για τον ΕΟΧ)

Δημοσίευση των τίτλων και στοιχείων των ευρωπαϊκών προτύπων βάσει της οδηγίας

>ΘΕΣΗ ΠΙΝΑΚΑ>

ΠΡΟΕΙΔΟΠΟΙΗΣΗ:

- Κάθε αίτηση για παροχή πληροφοριών σχετικά με τα πρότυπα πρέπει να απευθύνεται είτε στους ευρωπαϊκούς οργανισμούς τυποποίησης είτε στους εθνικούς οργανισμούς τυποποίησης των οποίων ο κατάλογος επισυνάπτεται ως παράρτημα στην οδηγία 98/34/ΕΚ του Ευρωπαϊκού Κοινοβουλίου και του Συμβουλίου, της 22ας Ιουνίου 1998(3).

- Η δημοσίευση των στοιχείων αυτών στην Επίσημη Εφημερίδα των Ευρωπαϊκών Κοινοτήτων δεν σημαίνει ότι τα πρότυπα είναι διαθέσιμα σε όλες τις κοινοτικές γλώσσες.

- Η Επιτροπή εξασφαλίζει την ενημέρωση του παρόντος καταλόγου(4).

(1) ΕΕ L 189 της 20.7.1990, σ. 17.

(2) ΕΕ L 169 της 12.7.1993, σ. 1.

(3) ΕΕ L 204 της 21.7.1998, σ. 37.

(4) ΕΕ C 181 της 26.6.1999, σ. 2, ΕΕ C 227 της 10.8.1999, σ. 15, ΕΕ C 288 της 9.10.1999, σ. 42.
Έγκριση των κρατικών ενισχύσεων στο πλαίσιο των διατάξεων των άρθρων 87 και 88 της συνθήκης ΕΚ

Περιπτώσεις όπου η Επιτροπή δεν προβάλλει αντίρρηση

(2000/C 258/04)

Ημερομηνία έκδοσης της απόφασης: 4.8.2000

Κράτος μέλος: Ηνωμένο Βασίλειο

Αριθμός ενίσχυσης: N 281/2000

Τίτλος: Σύστημα επιχορηγήσεων για τα απόβλητα αγροκτημάτων (ζώνες ευπαθείς στα νιτρικά άλατα)

Στόχος: Παροχή ενισχύσεων για επενδύσεις σε νέες ή βελτιωμένες μονάδες επεξεργασίας αποβλήτων αγροκτημάτων

Νομική βάση: Agriculture Act 1970, Sections 28 and 29, and SI 1996 No 908

Προϋπολογισμός: 800000 GBP (περίπου 1,28 εκατ. EUR), αυξανόμενος σε 4,5 εκατ. GBP (περίπου 7,2 εκατ. EUR) από τον Απρίλιο 2001

Ένταση ή ποσό της ενίσχυσης: 40 % των επιλέξιμων δαπανών

Διάρκεια: Από την έγκρισή της έως τον Απρίλιο 2003

Άλλες πληροφορίες: Το σύστημα είχε αρχικώς εγκριθεί το 1996. Η παρούσα κοινοποίηση αφορά αύξηση του ποσοστού ενίσχυσης από 25 % σε 40 % των επιλέξιμων δαπανών

Το κείμενο της απόφασης στην (στις) αυθεντική(-ές) γλώσσα(-ες), χωρίς τα εμπιστευτικά στοιχεία, είναι διαθέσιμο στην διεύθυνση:

http://europa.eu.int/comm/sg/sgb/state_aids
Παράταση της ισχύος του κοινοτικού πλαισίου των κρατικών ενισχύσεων για το περιβάλλον

(2000/C 184/09)

(Κείμενο που παρουσιάζει ενδιαφέρον για τον ΕΟΧ)

Το 1994, η Επιτροπή ενέκρινε το κοινοτικό πλαίσιο των κρατικών ενισχύσεων για το περιβάλλον(1). Με απόφαση της Επιτροπής της 22ας Δεκεμβρίου 1999, η ισχύς του εν λόγω πλαισίου παρατάθηκε έως τις 30 Ιουνίου 2000(2). Στις 28 Ιουνίου 2000, η Επιτροπή αποφάσισε να παρατείνει την ισχύ αυτή έως τις 31 Δεκεμβρίου 2000.

(1) ΕΕ C 72 της 10.3.1994, σ. 3.

(2) ΕΕ C 14 της 19.1.2000, σ. 8.
Ανακοίνωση της Επιτροπής στα πλαίσια της εφαρμογής της οδηγίας 97/23/ΕΚ του Συμβουλίου της 29ης Μαΐου 1997 για την προσέγγιση των νομοθεσιών των κρατών μελών σχετικά με τα απλά δοχεία πίεσης(1)

(2000/C 210/04)

(Κείμενο που παρουσιάζει ενδιαφέρον για τον ΕΟΧ)

Δημοσίευση των τίτλων και στοιχείων των ευρωπαϊκών προτύπων βάσει της οδηγίας

>ΘΕΣΗ ΠΙΝΑΚΑ>

ΠΡΟΕΙΔΟΠΟΙΗΣΗ:

- Κάθε αίτηση για παροχή πληροφοριών σχετικά με τα πρότυπα πρέπει να απευθύνεται είτε στους ευρωπαϊκούς οργανισμούς τυποποίησης είτε στους εθνικούς οργανισμούς τυποποίησης(2) των οποίων ο κατάλογος επισυνάπτεται ως παράρτημα στην οδηγία του Ευρωπαϊκού Κοινοβουλίου και του Συμβουλίου 98/34/ΕΚ(3) όπως τροποποιήθηκε τελευταία από την οδηγία 98/48/ΕΚ(4).

- Η δημοσίευση των στοιχείων αυτών Επίσημη Εφημερίδα των Ευρωπαϊκών Κοινοτήτων δεν σημαίνει ότι τα πρότυπα είναι διαθέσιμα σε όλες τις κοινοτικές γλώσσες.

- Σε προηγούμενες εκδόσεις της Επίσημης Εφημερίδας των Ευρωπαϊκών Κοινοτήτων(5) έχουν δημοσιευθή και άλλα εναρμονισμένα πρόλυπα για εξοπλισμό πίεσης. Ο πλήρης ενιμερωμένος κατάλογος διατίθεται στον κεντρικό υπολογιστεί Europa στην ακόλουθη διεύθυνση του διαδικτύου: http://europa.eu.int/comm/enterprise/newapproach/standardisation/harmstds/reflist/equippre.html

(1) ΕΕ L 265 της 27.9.1997, σ. 110.

(2) http://www.cenorm.be/aboutcen/whatis/membership/members.htm

(3) ΕΕ L 204 της 21.7.1998, σ. 37.

(4) ΕΕ L 217 της 5.8.1998, σ. 18.

(5) ΕΕ C 227 της 10.8.1999, σ. 14.
Ανακοίνωση της Επιτροπής στο πλαίσιο της εφαρμογής της οδηγίας 89/686/ΕΟΚ του Συμβουλίου, της 21ης Δεκεμβρίου 1989, σχετικά με τα μέσα ατομικής προστασίας(1), όπως τροποποιήθηκε από τις οδηγίες 93/68/ΕΟΚ(2), 93/95/ΕΟΚ(3), 96/58/ΕΚ(4)

(2000/C 76/03)

(Κείμενο που παρουσιάζει ενδιαφέρον για τον ΕΟΧ)

(Δημοσίευση τίτλων και στοιχείων των ευρωπαϊκών εναρμονισμένων προτύπων βάσει της οδηγίας)

>ΘΕΣΗ ΠΙΝΑΚΑ>

ΠΡΟΕΙΔΟΠΟΙΗΣΗ:

- Οιαδήποτε πληροφορία σχετικά με τη διαθεσιμότητα προτύπων διατίθεται είτε από τους ευρωπαϊκούς οργανισμούς τυποποίησης είτε από τους εθνικούς οργανισμούς τυποποίησης των οποίων ο κατάλογος(5) περιλαμβάνεται στο παράρτημα της οδηγίας 98/34/ΕΚ του Ευρωπαϊκού Κοινοβουλίου και του Συμβουλίου(6) όπως τροποποιήθηκε από την οδηγία 98/48/ΕΚ του Ευρωπαϊκού Κοινοβουλίου και του Συμβουλίου(7).

- Η δημοσίευση των αναφορών στην Επίσημη Εφημερίδα των Ευρωπαϊκών Κοινοτήτων δεν συνεπάγεται ότι τα εν λόγω πρότυπα είναι διαθέσμα σε όλες τις κοινοτικές γλώσσες.

- Η Επιτροπή εξασφαλίζει την ενημέρωση του παρόντος κατάλογου(8).

(1) ΕΕ L 399 της 30.12.1989, σ. 18.

(2) ΕΕ L 220 της 30.8.1993, σ. 1.

(3) ΕΕ L 276 της 9.11.1993, σ. 11.

(4) ΕΕ L 236 της 18.9.1996, σ. 44.

(5) ΕΕ L 32 της 10.2.1996, σ. 32.

(6) ΕΕ L 204 της 21.7.1998, σ. 37.

(7) ΕΕ L 217 της 5.8.1998, σ. 18.

(8) ΕΕ C 183 της 13.6.1998, σ. 12.

ΕΕ C 338 της 6.11.1998, σ. 2.

ΕΕ C 357 της 21.11.1998, σ. 10.

ΕΕ C 157 της 4.6.1999, σ. 2.

ΕΕ C 318 της 5.11.1999, σ. 4.

ΕΕ C 40 της 12.2.2000, σ. 7.
32000Y0411(02)

Κατάλογος διορισμών του Συμβουλίου (Ιανουάριος, Φεβρουάριος και Μάρτιος 2000) (κοινωνικός τομέας)



Επίσημη Εφημερίδα αριθ. C 103 της 11/04/2000 σ. 0002 - 0002